తాడిపత్రి పురపాలక సంఘం

తాడిపత్రి పురపాలక సంఘం, ఆంధ్రప్రదేశ్ రాష్ట్రం, అనంతపురం జిల్లాకు చెందిన మున్సిపాలిటీ.ఈ పురపాలక సంఘం అనంతపురం లోకసభ నియోజకవర్గంలోని, తాడిపత్రి శాసనసభ నియోజకవర్గం పరిధికి చెందిన పురపాలక సంఘం.

చరిత్ర
తాడిపత్రి పురపాలక సంఘం ఆంధ్రప్రదేశ్ రాష్ట్రంలోని అనంతపురం జిల్లాలోని మునిసిపాలిటీ. రాష్ట్ర రాజధానికి అమరావతికి 527 కి.మీ దూరంలో ఉంది. ఈ పురపాలక సంఘాన్ని 1920లో మునిసిపాలిటీగా స్థాపించబడింది.

జనాభా గణాంకాలు
తాడిపత్రి పురపాలక సంఘం లో 40 వార్డులుగా విభజించారు, దీనికి ప్రతి 5 సంవత్సరాలకు ఎన్నికలు జరుగుతాయి.2011 భారత జనాభా లెక్కల ప్రకారం 108,171 జనాభా ఉండగా అందులో పురుషులు 54,015, మహిళలు 54,156  మంది ఉన్నారు.అక్షరాస్యత 79.31% ఉండగా అందులో పురుష జనాభాలో 80.87%, స్త్రీ జనాభాలో 62.00% అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 11,869 ఉన్నారు.

ప్రస్తుత చైర్‌పర్సన్, వైస్ చైర్మన్ 
ప్రస్త్తుత చైర్‌పర్సన్‌గా వెంకటలక్ష్మి,వైస్ చైర్మన్‌గా బి. జిలాన్ 
పనిచేస్తున్నారు.

ఇతర వివరాలు
ఈ పురపాలక సంఘం7.49.చ.కి.మీ.విస్తీర్ణం కలిగి ఉంది.16 రెవెన్యూ వార్డులు,34 ఎన్నికల వార్డులు ఉన్నాయి.ఈ పురపాలక సంఘం లో 33  మురికివాడలు ఉండగా ఈ మురికివాడలో 33538 జనాభా ఉన్నారు.1ప్రభుత్వ ఆసుపత్రులు,1 కూరగాయల మార్కెట్ ఉన్నాయి.

తాడిపత్రి పురపాలక సంఘం కార్యాలయం రాష్ట్రానికే తలమానికంగా నిలుస్తోంది. కార్పొరేట్ కార్యాలయం తరహాలో సెంట్రల్ ఏసీతో నిర్మించారు. దీన్ని చూసినవారు ఇది ప్రభుత్వ కార్యాలయమా అని ఆశ్చర్యం వ్యక్తం చేస్తున్నారు. చెత్తరహిత పట్టణంగా తీర్చిదిద్దారు. వీధుల్లో ఎక్కడా అపరిశుభ్రత లేకుండా ప్రతి ఇంటి నుంచి చెత్త సేకరణ చేస్తున్నారు.
2006లో తాడిపత్రి పురపాలక సంఘం పాలకవర్గం తాడిపత్రిలో ప్లాస్టిక్ కవర్ల వాడకాన్ని నిషేధించింది. దశలవారీగా ప్రజలకు అవగాహన కల్పిస్తూ పాలకవర్గ కృషితో నేడు ప్లాస్టిక్ కవర్ల వినియోగం వందశాతం తగ్గింది. ఇంటర్ పాఠ్యాంశాల్లోనూ తాడిపత్రిలో ప్లాస్టిక్ నిషేధం గురించి చేర్చారు.
తాడిపత్రిలో భూగర్భ డ్రైనేజీ పథకం అమలు అవుతోంది. అయితే పట్టణంలో 25444 నివాస గృహాలు ఉండగా 13వేల ఇళ్లకు భూగర్భ డ్రైనేజీ పథకం అనుసంధానం కాగా ఇంకా మిగిలిన ఇళ్లను పూర్తి చేయడానికి పురపాలక సంఘం కృషి చేస్తోంది. ప్రజలకు అవగాహన కల్పిస్తోంది.
పట్టణంలో సుమారు 5వేల మంది విద్యార్థులకు ఒకేచోట పరిశుభ్రమైన ప్రదేశంలో స్టీమ్ సిస్టం ద్వారా మధ్యాహ్న భోజనం తయారు చేసి మెనూతోపాటు పెరగన్నం ఇస్తున్నారు.
పట్టణంలో వీధి కుక్కలకు యాంటీ రేబీస్ ఇంజక్షన్ వేయించారు. 
చెత్తను తడి, పొడి చెత్తగా విభజిస్తున్నారు. తడి చెత్త నుంచి ఎరువు తయారు చేయగా పొడి చెత్తను మార్కెట్‌లో విక్రయించి మున్సిపాలిటీకి ఆదాయ వనరుగా మార్చుకొంటున్నారు.

మూలాలు

వెలుపలి లంకెలు

స్థానిక స్వపరిపాలన సంస్థలు
అనంతపురం జిల్లా పురపాలక సంఘాలు